Ditokelo

[]
Ditokelo tsa batho

Ditokelo tša botho ke ditokelo le tokologo ya motheo tšeo motho yo mongwe le yo mongwe a nago natšo ka gobane ke motho. Ditokelo tše di šoma go batho ka moka, go sa šetšwe morafe, bong, bodumedi, naga. e amogela ditokelo tša bohlokwa bjalo ka tokelo ya bophelo, thuto, mošomo le tokologo ya polelo. Tokumente ye e bile motheo wa melao ye mentšhi ya ditokelo tša botho lefaseng ka bophara.Ka go kgothaletša poledišano, kgotlelelo le go tšea karolo ka mafolofolo setšhabeng re ka matlafatša temokrasi le go netefaša gore ditokelo tša batho di ya hlomphiwa.

Ditokelo tša batho di theilwe godimo ga mekgwa ya go swana toka le tlhompho. Ke tša bohle, gomme di šoma kae le kae. Mebuso e na le maikarabelo a go šireletša ditokelo tše le go swara batho ka moka ka tekatekano ntle le kgethollo. Mekgatlo ya bjalo ka United Nations Human Rights Office of the High Commissioner, Amnesty International le Human Rights Watch e šoma go hlokomela tlolo ya ditokelo le go kgothaletša toka. Go feta fao thuto ka ditokelo tša batho e bohlokwa dikolong le ditšhabeng gore batho ba kwešiše ditokelo le maikarabelo a bona, ba kgona go tšhireletša le go thekga ba bangwe bao ba ka bago kotsing.Bafsa ka go kgethega ba nale karolo ye bohlokwa go tšwetšego pele tekatekano le tlhompho maphelong a bona a letšatši le letšatši.

Le ge go na le melao ye mentši ya go šireletša ditokelo tša botho, mathata a sa tšwela pele lefaseng ka moka. Batho ba bangwe ba lebana le kgethollo, tirisano ya maatla goba thibelo ya tokologo ya polelo le thuto. Le theknolotši e tlišitše ditlhohlo tše mpsha tše bjalo ka tšhireletšo ya tshedimošo ya inthanete. Go šireletša ditokelo tša botho go nyaka maiteko a tšwelago pele go tšwa go mebuso, mekgatlo le batho ka bomong gore go be le seriti le toka go bohle.

 Methopo 

 United Nations. Universal Declaration of Human Rights. https://www.un.org/en/about-us/universal-declaration-of-human-rights
 United Nations Human Rights Office of the High Commissioner. https://www.ohchr.org
 Amnesty International. https://www.amnesty.org
 Human Rights Watch. https://www.hrw.org

[lokiša]

Dihlopha: 

 Ditokelo
 Megwanto